**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

***A határozati javaslatot törvényességi***

***szempontból megvizsgáltam:***

*/: Dr. Károlyi Ákos :/*

*jegyző*

**SÜRGŐSSÉGI INDÍTVÁNY**

**Szombathely Megyei Jogú Város Közgyűlésének 2015. szeptember 16-i ülésére**

**Javaslat a Szombathelyi Kistérség Többcélú Társulás társulási megállapodásának módosítására**

Tájékoztatom a Tisztelt Közgyűlést, hogy a Szombathelyi Kistérség Többcélú Társulás elnöke megküldte számomra a Társulási megállapodás módosítás tervezetét.

Szombathely Megyei Jogú Város Közgyűlése a 176/2015.(IV.16.) Kgy. számú határozatával arról döntött, hogy a tagsági viszonyát 2015. december 31. napjával megszünteti. A 2015. december 31-ig előkészített módosítási tervezeteket azonban még Szombathely Megyei Jogú Város Önkormányzatának is jóvá kell hagynia.

Szombathely Megyei Jogú Város Közgyűlése a 253/2015.(VI.18.) Kgy. számú határozatával elfogadta a társulási megállapodás módosítását, amely nem vált hatályossá három társulási tagönkormányzat hiányzó határozatai miatt. Az alább, 1. és 5. pontban ismertetett módosítások ezért ismételten a tervezet részét képezi.

A társulási megállapodás indítványozott módosítása az alábbiakban foglalható össze:

1. A Társulási megállapodás III. fejezet 1. pontja kiegészül Szombathely Városának kilépésére tekintettel azzal, hogy Társulási megállapodásban felsorolt feladatokat 2015. december 31. napjáig látja el intézményei útján. Ezt követően az önkormányzatokkal külön megállapodás keretében biztosíthatják a szolgáltatásokat.

2. A társulási megállapodás III. fejezete kiegészül a 2.5. feladattal, mely a vidéki központi ügyeleti feladat ellátását tartalmazza.

3. A társulási megállapodás III. fejezet kiegészül továbbá a 4. ponttal, mely a 4.12. pontig a vidéki központi ügyelettel kapcsolatos rendelkezéseket tartalmazza.

4. A társulási megállapodás IV. fejezet 2. pontja tartalmazza a Társuláshoz való csatlakozás szabályait. A társuláshoz a módosítás elfogadását követően az év bármely hónap első napjával lehet csatlakozni képviselő-testületi döntést követően, a Mötv. 89.§ (1) bekezdése értelmében.

5. A társulási megállapodás 1. számú mellékletében az egyes települések képviselőinek neve az időközi választások eredményének megfelelően aktualizálásra került, továbbá a települések lakosságszáma, valamint a Szombathelyi Kistérség összlakosságszáma a 2014. január 1-i állapotnak megfelelően került módosításra.

A módosításokkal egybeszerkesztett társulási megállapodás az előterjesztés mellékletét képezi.

Javaslom a társulási megállapodás záradékkal történő kiegészítését, mely szerint Szombathely Megyei Jogú Város Önkormányzata a székhelyet és a munkaszervezeti feladatokat 2015. december 31. napjáig látja el.

Kérem a Tisztelt Közgyűlést, hogy a módosítást a tagok, az ügyeleti feladatellátásban résztvevők és a törvényességi felügyelet közti egyeztetések elhúzódására figyelemmel az SZMSZ 14. §-a alapján sürgősségi indítványként tárgyalja meg.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2015. szeptember „ ”**

**/: Dr. Puskás Tivadar :/**

HATÁROZATI JAVASLAT

**.…/2015. (IX.16.) Kgy. számú határozat**

1. Szombathely Megyei Jogú Város Közgyűlése a „Szombathelyi Kistérség Többcélú Társulása társulási megállapodásának módosítására” vonatkozó előterjesztést megtárgyalta és a Szombathelyi Kistérség Többcélú Társulása módosításokkal egybeszerkesztett társulási megállapodását az előterjesztés melléklete szerinti tartalommal jóváhagyja.
2. A Közgyűlés felkéri a Társulást, hogy a 2015. decemberi Közgyűlésre terjessze be a társulási megállapodás módosítását a székhely és a munkaszervezeti feladatok ellátása vonatkozásában.
3. A Közgyűlés felhatalmazza a polgármestert az 1. pont szerinti megállapodás aláírására, azzal, hogy Szombathely Megyei Jogú Város Önkormányzata 2015. december 31. napjáig biztosítja a társulás székhelyét és a munkaszervezeti feladatokat.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Zsolnai Zoltán, a Társulás elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal